**SINTEZA**

**obiecțiilor şi propunerilor la *proiectul hotărârii Guvernului cu privire la măsurile de pregătire în domeniul protecției civile***

 ***a Republicii Moldova pentru anul 2024***

 ***(*număr unic 639/MAI/2023*)***

|  |  |  |
| --- | --- | --- |
| **Participantul la avizare (expertizare)/consultare publică**  | **Conținutul obiecției/****propunerii (recomandării)** | **Argumentarea** **autorului proiectului** |
| **Ministerul Afacerilor Externe și Integrării Europene**  (nr. DI/3/041-9163 din 10.08.2023) | Lipsa de obiecții și propuneri. |  S-a luat act. |
| **Ministerul Finanțelor**(nr. 07/4-03/366/1222 din 17.08.2023)  | Lipsa de obiecții și propuneri. | S-a luat act. |
| **Ministerul Infrastructurii și Dezvoltării Regionale** Inspectoratul Național pentru Supraveghere Tehnica(nr. 2986/23 din 09.08.2023) | Lipsa de propuneri și obiecții referitor la completarea și modificarea proiectului. | S-a luat act. |
| **Ministerul Agriculturii și Industriei Alimentare****(**nr. 06-276/2530 din 16.08.2023) | Susținerea acestuia fără obiecții și propuneri. | S-a luat act. |
| **Ministerul Mediului**(nr. 12-06/186 din 23.08.2023) |  La Anexa nr. 1:- **acțiunile nr. 2.1.2., 2.2.2., 2.3.2., 2.4.2., 2.5.2, 2.6.2., 2.7.2., 2.8.2.,** coloana *„Acțiuni”* considerăm relevant să se completeze cu referirea și la accidentele majore care implică substanțe periculoase, conform prevederilor Legii nr.108/2020 privind controlul pericolelor de accidente majore care implică substanțe periculoase. Astfel, propunem să se completeze după cuvintele: *„avariilor de producție”* cu cuvintele: *„accidente majore care implică substanțe periculoase”* la toate pozițiile enumerate mai sus.**- acțiunea nr. 7,** coloana *„Parteneri”* propunem la cuvintele: *„Agenția Națională de Reglementare a Activităților Nucleare Radiologice și Chimice”* se substituie cu cuvintele: *„Agenția Națională de Reglementare a Activităților Nucleare și Radiologice”* conform prevederilor Hotărârii Guvernului nr. 458/2015 pentru aprobarea Regulamentului privind organizarea și funcționarea Agenției Naționale de Reglementare a Activităților Nucleare și efectivul limită a acesteia. Totodată, propunem includerea la coloana *„Parteneri”* și următoarele instituții din subordinea ministerului *„Inspectoratul pentru Protecția Mediului”* de comun cu *„Agenția de Mediu”* conform prevederilor Legii nr. 227/2022 privind emisiile industriale.**- acțiunea nr. 9,** coloana *„Parteneri”* propunem cuvintele: ,, Agenția *„Apele Moldovei”, responsabili de construcțiile hidrotehnice”* se substituie cu cuvintele: *„Agenția „Apele Moldovei” se va implica în controlul stării construcțiilor hidrotehnice de stat gestionate de Agenție, conform prevederilor Hotărârii Guvernului nr.728/ 2014 privind aprobarea Listei corpurilor de apà de suprafatà, a zonelor și fâșiilor de protectie, precum și a Listei construcțiilor hidrotehnice gestionate de autoritatea administrativà de gestionare a apelor, Anexa nr.2”.* | Se acceptă, au fost incluse completările propuse.Se acceptă, au fost operate modificările corespunzătoare.Se acceptă, au fost operate modificările corespunzătoare. |
| **Ministerul Apărării** (nr. 11/1178 din 17.08.2023) |  Comunică lipsă de obiecții.   Concomitent, propunem precizarea acțiunilor practice pentru realizarea obiectivelor stabilite şi costurile aferente - estimative pentru implementarea acțiunii Nr. crt. 4.1 din Anexa nr. 1 „Planul calendaristic de pregătire în domeniul protecţiei civile a Republicii Moldova pe anul 2024”. | **Remarcă:** Potrivit prevederilor pct. 10, sbp. 4) și 5) din Regulamentul cu privire la organizarea și funcționarea Inspectoratului Național pentru Supravegherea Tehnică, aprobat prin Hotărârea Guvernului nr. 391/2023, Inspectoratul realizează funcțiile de control și supraveghere tehnică de stat în domeniul supravegherii de stat a măsurilor contra incendiilor și în domeniul supravegherii de stat a protecției civile. Controlul presupune verificarea permanentă sau periodică a unei activităţi pentru a cunoaşte şi a îmbunătăţi condiţiile, modul de desfăşurare şi rezultatele acestor verificări.  **A**cțiunea este realizată din contul instituției care efectuează controlul. |
| **Ministerul Educației și Cercetării** (nr. 07-09/3859 din 17.08.2023) | Cu referire la proiectul Hotărârii de Guvern, în ambele redacții, se propune completarea adițională cu un punct la final, cu următorul conținut: „4. Prezenta hotărâre intră în vigoare la data publicării în Monitorul Oficial al Republicii Moldova.” | Se acceptă parțial, proiectul a fost modificat conform avizului Ministerului Justiției. |
| **Ministerul Sănătății**(nr. 07/3021(6721) din 22.08.2023) | Lipsa obiecțiilor și propunerilor. | S-a luat act. |
| **Agenția Națională pentru Siguranța Alimentelor** (nr. 10-3715 din 18.08.2023 ) | Lipsa de obiecții și propuneri.  | S-a luat act. |
| **Agenția Proprietății Publice** (nr. 05-03-5259 din 08.08.2023) | Lipsa obiecțiilor și propunerilor. | S-a luat act. |
| **Congresul Autorităților Locale din Moldova**(nr. 254 din 22.08.2023) |  CALM menţionează că Proiectul este binevenit în aspectul instruirii actorilor principali în domeniul protecției civile, inclusiv de la nivel local, precum și analiza situației reale în domeniu.  În același timp, având în vedere că domeniul protecției civile este sau ar trebui să fie efectiv *un domeniu de interes general statal cu elemente delegate APL*, este neclară sintagma „în limitele bugetului aprobat” din tot conținutul Proiectului. Prin buget aprobat se înțelege bugetul aprobat al autorității responsabile (în cazul dat IGSU) sau și bugetele altor autorități și entități, inclusiv APL? Au fost cazuri când APL trebuiau să organizeze și să transporte participanții la instruiri sau aplicații în domeniul protecției civile. Din punct de vedere al cadrului legal din domeniul APL, citat mai sus, ar fi necesar să fie alocate la nivel local resurse din bugetul de stat pentru acțiuni și măsuri în domeniul protecției civile. **Propunem să fie indicat expres „bugetul aprobat ale autorității responsabile (IGSU).**   Al doilea aspect, ține de „controlul stării protecției civile” pe raioane (regiuni) și entități aparte expuse în Proiect. APL, dar în special primarii, permanent se ciocnesc cu controale din partea autorităților centrale cu consecințe nefavorabile de sancționare, prescripție, etc, dar de loc sau aproape de loc cu acțiuni de suport, explicare, recomandare, activități conjugate, etc. Respectiv din conținutul Proiectului nu este clar caracterul și consecințele acestor controale. **Propunem să fie indicat că este vorba de un control preventiv (stabilire a stării de fapt), fără elemente de constrângere.** *Ulterior ar urma să fie elaborate măsuri și alocate resurse pentru îmbunătățirea calității obiectivelor protecției civile.* | **Nu se acceptă.** Inspectoratul General pentru Situații de Urgență organizează instruirile pe domeniul protecției civile și apărării împotriva incendiilor în cadrul Centrului republican de instruire în modul gratuit (în limitele bugetului aprobat).Totodată, potrivit pct. 12 din Regulamentul privind instruirea în domeniul protecţiei civile, aprobat prin Hotărârea Guvernului nr. 282/2005 finanţarea procesului de instruire în domeniul protecţiei civile a conducătorilor şi angajaţilor autorităţilor administraţiei publice, inclusiv organizarea şi desfăşurarea aplicaţiilor în domeniul protecţiei civile este realizată în limitele mijloacelor alocate de la bugetul de stat şi local, după caz.**Nu se acceptă.** Potrivit pct. 8 al Regulamentului privind modul de organizare şi exercitare a supravegherii de stat în domeniul protecţiei civile, aprobat prin Hotărârea Guvernului nr. 928/2010, controalele stării protecţiei civile (în domeniul protecţiei civile) se clasifică în controale planificate, speciale (operative) şi suplimentare. Totodată, conform pct. 19 al Regulamentului citat planurile de control în formă scrisă trebuie să fie aduse, în mod obligatoriu, la cunoştinţa autorităţii administraţiei publice, persoanelor fizice şi juridice cu cel puţin 30 de zile calendaristice înainte de desfăşurare. Astfel, autoritatea supusă controlului are termen de pregătire pentru desfășurarea controlului. La compartimentul depistării încălcărilor, potrivit pct. 29 al Regulamentului nominalizat, organul de control în domeniul protecţiei civile, prescrie recomandări (prescripţie) pentru înlăturarea încălcărilor constatate în urma controlului, cu înmânarea acesteia, contra semnătură, reprezentantului instituţiei sau unităţii administrativ-teritoriale verificate. Tipurile de control sunt reglementate de Legea nr.131/2012 privind controlul de stat asupra activității de întreprinzător. Totodată, art. 29 al Legii menționate, prevede că persoana supusă controlului este obligată să înlăture în termenul stabilit expres în prescripție încălcările indicate, iar termenul de executare a prescripției nu poate fi mai mic de 30 de zile lucrătoare și mai mare de 90 de zile lucrătoare. Reieșind din cele menționate rezultă că, autoritatea supusă controlului stării protecției civile în cazul depistării neajunsurilor are posibilitate de a le înlătura. |
| **Ministerul Justiției**(nr. 04/02-7470 din 16.08.2023) |  Sub aspectul intenţiei de reglementare, proiectul de act normativ este elaborat în scopul organizării procesului de pregătire în domeniul protecţiei civile a Republicii Moldova în anul 2024 pentru acţiuni în caz de pericol sau declanşare a situaţiilor excepţionale, precum şi asigurării controlului asupra implementării actelor normative în domeniul protecţiei civile în autoritățile publice, în unităţile administrativ-teritoriale, întreprinderi şi instituții cu orice formă de proprietate.  Din punct de vedere conceptual, relevăm că nu avem observaţii de formulat. Sub aspectul respectării normelor de tehnică legislativă, proiectul urmează a fi completat cu un punct în care să fie prevăzută intrarea în vigoare a acestuia la 1 ianuarie 2024. Or, regula generală privind intrarea în vigoare a actelor normative, statuată în art. 56 alin. (1) din Legea nr. 100/2017 cu privire la actele normative, prevede că actele normative intră în vigoare peste o lună de la data publicării în Monitorul Oficial al Republicii Moldova.Totodată, alin. (3) al acestui articol dispune că „Intrarea în vigoare a actelor normative poate fi stabilită pentru o altă dată în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărîrilor Curţii Constituţionale, eliminarea unor lacune din legislație sau contradicţii între actele normative ori dacă există alte circumstanţe obiective.”. |  Se acceptă, au fost operate modificările corespunzătoare. |
| **Centrul Național Anticorupție** (nr. 06/2/12985 din 17.08.2023) | Solicităm respectuos expedierea în adresa Centrului Național Anticorupție a proiectului definitivat, pentru efectuarea expertizei anticorupție. | S-a luat act. |
|  **REAVIZARE** |
| **Ministerul Infrastructurii și Dezvoltării Regionale**(nr. 10-4824 din 15.09.2023) |  Suplimentar, la scrisoarea Inspectoratului Național pentru Supraveghere Tehnică nr.2986/23 din 09 august 2023 expunem următoarele remarci: - La criteriul (subpunctul) 2.1.1 din *Planul calendaristic de pregătire în domeniul protecției civile al Republicii Moldova pentru anul 2024* (anexa nr.1 la proiect), evocăm că Inspectoratul Național pentru Supraveghere Tehnică este autoritatea administrativă aflată *în* subordinea Ministerului Infrastructurii și Dezvoltării Regionale (dar nu, *din* subordine). - Referitor la Planul de completare cu audienți ai Centrului republican de instruire pentru anul 2024 (propus spre aprobare în anexa nr.2), menționăm că potrivit Structurii organizatorice a Inspectoratului General pentru Situații de Urgență (în continuare - IGSU), aprobată prin Hotărârea Guvernului nr.137/2019 cu privire la organizarea și funcționarea Inspectoratului General pentru Situații de Urgență, Centrul republican de instruire are statut de *Direcție* în cadrul IGSU. Or, IGSU este persoana juridică cu atributele specifice, competențele și responsabilitățile de autoritate administrativă subordonată Ministerului Afacerilor Interne, dar nu o anumită subdiviziune.  În aceste condiții, propunem ca în compartimentul „instituția de instruire” să fie indicat IGSU, iar între paranteze (Centrul republican de instruire), având în vedere faptul reglementării relațiilor socio-juridice la nivel de hotărâre de Guvern, dar nu de act normativ departamental (ordin al ministrului afacerilor interne) pentru ca să se opereze cu subdiviziuni responsabile, observație valabilă și pentru alte subdiviziuni vizate în Plan. | Se acceptă, au fost operate modificările corespunzătoare. |
| **Agenția Națională pentru Siguranța Alimentelor**(nr. 10-4577 din 27.09.2023) | Lipsa de obiecții și propuneri. | S-a luat act. |
| **Agenția Proprietății Publice**(nr. 05-04-6257 din 25.06.2023) | Lipsa obiecțiilor și propunerilor. | S-a luat act. |
| **Ministerul Sănătății** (nr. 07/3443(8125) din 26.09.2023) | Lipsa obiecțiilor și propunerilor. | S-a luat act. |
| **Ministerul Justiției****(**nr. 04/1-8422 din 26.09.2023) | Propunerile și observațiile formulate de către Ministerul Justiției în cadrul procedurii de expertiză juridică au fost luate în considerare, proiectul fiind revizuit prin prisma recomandărilor înaintate. | S-a luat act. |
| **Ministerul Afacerilor Externe și Integrării Europene** (nr. DI/3/041-11021 din 25.09.2023) | Lipsa de obiecții și propuneri. | S-a luat act. |
| **Ministerul Mediului**(nr. 09-05/2195 din 27.09.2023) | Susține proiectul în redacția nouă, fiind luate în considerație de către autor propunerile înaintate anterior prin avizul Ministerului Mediului nr. 12-06/1861 din 23.08.2023. | S-a luat act. |
|  **Ministerul Finanțelor**(nr. 07/4-04/444 din 29.09.2023) | Lipsa propunerilor și obiecțiilor. | S-a luat act. |
| **Ministerul Agriculturii și Industriei Alimentare****(**nr. 21-03/3038 din 02.10.2023) | Lipsa de obiecții. | S-a luat act. |
| **Ministerul Educației și Cercetării** (nr. 07-09/5023 din 29.09.2023) | Susține fără obiecții și propuneri. | S-a luat act. |
| **Ministerul Apărării** (nr. 11/1385 din 28.09.2023) |  Comunică lipsă de obiecții.  Concomitent, propunem precizarea acțiunilor practice pentru realizarea obiectivelor stabilite şi costurile aferente - estimative pentru implementarea acțiunii Nr. crt. 4.1 din Anexa nr. 1 „Planul calendaristic de pregătire în domeniul protecţiei civile a Republicii Moldova pe anul 2024”. *Confirmare electronică din 10.10.2023:* Ministerul Apărării a examinat repetat proiectul hotărârii cu privire la măsurile de pregătire în domeniul protecției civile a Republicii Moldova pentru anul 2024 (număr unic 639/MAI/2023) și, în limita competenței funcționale, Vă comunicăm despre lipsă de obiecții.  | S-a luat act. |
| **Congresul Autorităților Locale din Moldova**(nr. 290 din 25.09.2023) |  CALM menționează cu regret că autorul nu a ținut cont nici de o propunere sau obiecție din Avizul precedent, care au la bază situația reală în domeniu la nivel local. Autorul nu depune nici un efort cât de mic privind îmbunătățirea situației în domeniu prin excluderea sau minimizarea problemelor existente, făcând referință formală la acte normative care și ele ar trebui incluse în programe și planuri de acțiuni privind ameliorarea situației în domeniul protecției civile, fiind cel puțin depășite de situația existentă, inclusiv la nivel local. Astfel, nu ne rămâne altceva decât să reiterăm cele expuse în avizul anterior, care rămân sută la sută valabile. Având în vedere că domeniul protecției civile este sau ar trebui să fie efectiv un domeniu de interes general statal cu elemente delegate APL, este neclară sintagma „în limitele bugetului aprobat” din tot conținutul Proiectului. Prin buget aprobat se înțelege bugetul aprobat al autorității responsabile (în cazul dat IGSU) sau și bugetele altor autorități și entități, inclusiv APL? Au fost cazuri când APL trebuiau să organizeze și să transporte participanții la instruiri sau aplicații în domeniul protecției civile, fiind puși în situații delicate din punct de vedere a posibilităților. Din punct de vedere al cadrului legal din domeniul APL, citat mai sus, ar fi necesar să fie alocate la nivel local resurse din bugetul de stat pentru acțiuni și măsuri în domeniul protecției civile. Temerile noastre au fost confirmate în Sinteza obiecțiilor și propunerilor la Proiect. Propunem să fie indicat expres „bugetul aprobat ale autorității responsabile (adică IGSU) ori „bugetul de stat”.  Alt aspect important, ține de „controlul stării protecției civile” pe raioane (regiuni) și entități aparte expuse în Proiect. APL, dar în special primarii, permanent se ciocnesc cu controale din partea autorităților centrale cu consecințe nefavorabile de sancționare, prescripție, etc, dar de loc sau aproape de loc cu acțiuni de suport, explicare, recomandare, activități conjugate, etc. Respectiv, din conținutul Proiectului nu este clar caracterul și consecințele acestor controale. Argumentele autorilor din Sinteză lasă loc de interpretări și controale abuzive sau în exces. Propunem să fie indicat expres că este vorba de un control preventiv (stabilire a stării de fapt), fără elemente de constrângere. Ulterior, ar urma să fie elaborate măsuri și alocate resurse pentru îmbunătățirea calității obiectivelor protecției civile. **Ținând cont de cele menţionate, CALM nu susține și avizează negativ Proiectul, deoarece contravine principiilor APL privind descentralizarea administrativă și autonomia locală, în special privind corespunderea resurselor cu competențele, inclusiv delegate de stat.** |  Se acceptă parțial.  La 10.10.2023, ora 10.00, s-a desfășurat ședința de lucru cu participarea reprezentanților CALM, INST și IGSU, în scopul depășirii divergențelor expuse în cadrul avizării. În cadrul ședinței de lucru din 10.10.2023 s-a decis operarea modificărilor în Anexa nr.1 la Planul calendaristic de pregătire în domeniul protecției civile al Republicii Moldova pentru anul 2024:1) la compartimentul „Acțiuni” după cuvântul „Controlul„ se va completa cu cuvântul „(evaluare)”- fiind operate modificările date; 2) la compartimentul „Costuri aferente implementării” cuvintele „în limitele bugetului aprobat” se vor substitui cu cuvintele „în limitele resurselor disponibile”.  Având în vedere că, Ministerul Afacerilor Interne a coordonat prealabil cu Autoritățile publice locale nominalizate în proiect realizarea măsurilor necesare și urmare confirmării acestora privind disponibilitatea desfaşurării controlului stării protecţiei civile şi aplicaţiilor la protecţia civilă (*raionul Glodeni, avizul nr. 219 02/1-23 din 15.06.2023; raionul Ialoveni nr. 02/1-7-286 din 27.06.2023; raionul Orhei nr. 87 02/1-7 din 28.06.2023; raionul Soroca nr. i02/1 20/579 din 26.06.2023; raionul Ștefan Vodă nr. 128/02/1-31 din 26.06.2023; raionul Taraclia nr. 03-17/573 din 22.06.2023; raionul Criuleni nr. 226 din 21.06.2023*), precum și consultarea la etapa definitivării proiectului cu reprezentantul Ministerului Finanțelor, modificarea propusă de către CALM nu poate fi acceptată. Mai mult, Legea nr. 397/2003 privind finanțele publice locale stabilește că, în bugetele locale se prevăd alocații necesare pentru realizarea funcțiilor autorităților administrațiilor publice locale, prioritățile de cheltuieli se stabilesc de conducătorul autorității. În context, potrivit pct. 12 din Regulamentul privind instruirea în domeniul protecţiei civile, aprobat prin Hotărârea Guvernului nr. 282/2005 finanţarea procesului de instruire în domeniul protecţiei civile a conducătorilor şi angajaţilor autorităţilor administraţiei publice, inclusiv organizarea şi desfăşurarea aplicaţiilor în domeniul protecţiei civile este realizată în limitele mijloacelor alocate de la bugetul de stat şi local, după caz. |
| **Centrul Național Anticorupție**(nr. 06/2/15531 din 04.10.2023) | În redacția propusă, proiectul nu conține factori de risc care să genereze apariția riscurilor de corupție. | S-a luat act. |

**Ministrul afacerilor interne Adrian EFROS**